**Fejér Megyei Önkormányzat Közgyűlésének**

**100/2016. (IV.28.) önkormányzati határozata**

**Megelőlegezési kérelem benyújtásáról és tagi kölcsön biztosításáról az Albensis Fejér Megyei Területfejlesztési Nonprofit Kft. részére**

A Fejér Megyei Közgyűlés megtárgyalta a Fejér Megyei Önkormányzat 2016. évi költségvetéséről szóló 1/2016. (I. 29.) önkormányzati rendeletének módosítására vonatkozó előterjesztésben foglaltakat, és az alábbi határozatot hozta.

1. A Közgyűlés – figyelemmel az Uniós fejlesztések fejezetbe tartozó fejezeti kezelésű előirányzatok felhasználásának rendjéről szóló 549/2013. (XII. 30.) Korm. rendelet módosításáról szóló 72/2016. (III. 31.) Kormányrendeletre – egyetért a Fejér Megyei Önkormányzat részéről – az egyes európai uniós alapokból származó támogatásokból megvalósuló projektek kapcsán felmerülő feladatai átmeneti finanszírozása érdekében – 55 millió forint összegű támogatási igényről szóló megelőlegezési kérelem benyújtásával, s felhatalmazza Elnökét a kérelem eredményeként megkötendő megelőlegezési szerződés aláírására.
2. A Közgyűlés felhatalmazza Elnökét, hogy a megelőlegezés összegének a feladatot ellátó Albensis Nonprofit Kft. részére tagi kölcsön formában történő továbbadásáról, és annak visszafizetéséről szóló megállapodást, különös figyelemmel a Fejér Megyei Önkormányzatnak a megelőlegezett összeg visszafizetésére vonatkozó kötelezettségére is, az Albensis Nonprofit Kft. ügyvezető igazgatójával megkösse.
3. A Közgyűlés felhatalmazza Elnökét, hogy az előző pontban rögzített megállapodás aláírását, valamint a megelőlegezett összeg rendelkezésre állását követően, a tagi kölcsön Albensis Nonprofit Kft. részére történő rendelkezésre bocsátása felől haladéktalanul intézkedjen.
4. A Közgyűlés felhatalmazza Elnökét továbbá arra is, hogy amennyiben a megelőlegezési támogatás a Kft. dolgozói áprilisi bérfizetésének napjáig (május 10-ig) az önkormányzat részére nem áll rendelkezésre, figyelemmel az önkormányzat likviditási helyzetére, intézkedjen annak költségei átmeneti finanszírozásáról, tagi kölcsön formájában, a Fejér Megyei Önkormányzat költségvetése terhére. Az e célból nyújtott tagi kölcsönt a feladatellátás finanszírozására biztosított megelőlegezési összeg terhére, annak rendelkezésre állásával egyidejűleg köteles a Kft. az önkormányzat részére visszafizetni.
5. A Közgyűlés felkéri Elnökét, hogy a határozatban foglaltak teljesüléséről a Közgyűlést soron következő ülésén tájékoztassa.

Felelős: Dr. Molnár Krisztián

a Közgyűlés elnöke

Határidő: folyamatos

Székesfehérvár, 2016. április. 28.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: